SET ปิดวูบ 13 จุด รับแรงขายก่อนหยุดยาว-ตัวเลขติด “โควิด” พุ่งต่อ ลุ้นรีบาวด์หลังปีใหม่
SET ปิดวูบ 13 จุด รับแรงขายก่อนหยุดยาว-ตัวเลขติด "โควิด" พุ่งต่อ ลุ้นรีบาวด์หลังปีใหม่ โดย
30 ธ.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,449.35 จุด ลดลง 12.60 จุด หรือ 0.86% มูลค่าการซื้อขาย 8.75 หมื่นล้านบาท
10 หุ้นกดดัชนีวันนี้

ด้าน น.ส.จิตรา อมรธรรม รองกรรมการผู้จัดการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้อ่อนตัวลง จากความกังวลสถานการณ์การแพร่ระบาดไวรัสโควิด-19 ในประเทศ ที่มีจำนวนผู้ติดเชื้อเพิ่มขึ้นเรื่อย ๆ และยังเป็นการเทรดวันสุดท้ายก่อนหยุดระยะยาวในช่วงเทศกาลปีใหม่ ทำให้มีแรงขายทำกำไรเพื่อลดความเสี่ยงและถือเงินสดไว้ก่อน เนื่องจากยังต้องติดตามสถานการณ์การแพร่ระบาดไวรัสโควิด-19 ในประเทศ และมาตรการเพิ่มเติมของภาครัฐฯ ซึ่งตลาดไม่ชอบการล็อกดาวน์ แต่วันนี้จากจำนวนผู้ติดเชื้อที่เพิ่มขึ้นทำให้นักลงทุนเกิดความกังวลบ้าง
ขณะที่ตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบ วอลุ่มเทรดบางตามวันหยุดเทศกาล และตลาดในยุโรปก็เริ่มอ่อนตัวลงหลังจากที่ขึ้นตอบรับเรื่องมาตรการกระตุ้นเศรษฐกิจของสหรัฐฯไปแล้ว ซึ่งตลาดฯไม่มีปัจจัยชี้นำในช่วงนี้ คงจะต้องรอดูสถานการณ์ต่าง ๆ ในปี 64 โดยหลายประเทศต่างก็มีการล็อกดาวน์หลังจากมีเรื่องการกลายพันธุ์ของโควิด-19 ทำให้ประเด็นการแพร่ระบาดไวรัสโควิด-19 ในต่างประเทศเป็นเรื่องที่จะต้องติดตามอย่างใกล้ชิดเช่นกัน รวมถึงติดตามพัฒนาการของวัคซีนต้านไวรัสโควิด-19 ด้วย
สำหรับแนวโน้มการลงทุนในสัปดาห์แรกของปี 64 น.ส.จิตรา กล่าวว่า ตลาดฯยังมีโอกาสที่จะปรับตัวขึ้นต่อไปได้ ซึ่งในปีหน้าก็จะไม่มีแรงขายจากองทุนรวมหุ้นระยะยาว (LTF) เป็นจำนวนมากแล้ว แต่ยังต้องติดตามสถานการณ์การแพร่ระบาดไวรัสโควิด-19 ของทั่วโลก และติดตามดัชนีผู้จัดการฝ่ายจัดซื้อ (PMI) ภาคการผลิต และภาคบริการของทั่วโลก
พร้อมให้แนวรับ 1,440 จุด ส่วนแนวต้าน 1,485 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
DELTA  มูลค่าการซื้อขาย  11,205.69 ล้านบาท  ปิดที่ 486.00 บาท  เพิ่มขึ้น  48.00 บาท
GPSC   มูลค่าการซื้อขาย   3,367.54 ล้านบาท  ปิดที่  73.75 บาท  ลดลง    2.00 บาท
STGT   มูลค่าการซื้อขาย   3,036.62 ล้านบาท  ปิดที่  76.00 บาท  เพิ่มขึ้น   3.00 บาท
PTT    มูลค่าการซื้อขาย   2,872.89 ล้านบาท  ปิดที่  42.50 บาท  ราคาไม่เปลี่ยนแปลง
AEONTS มูลค่าการซื้อขาย   2,768.72 ล้านบาท  ปิดที่ 203.00 บาท  เพิ่มขึ้น   4.00 บาท
ตลาดหุ้นเอเชีย
